Nel ochavu cabudañu del Xenocidiu Êzidî cometíu en Şengal (Sinjar) les muyeres kurdes piden el reconocimientu internacional y que se permita a los Ézidi decidir el so futuru
#000002
Esta foi la 74 matanza contra esti pueblu na so hestoria y nelli foron esclavizaes y vendies pente 5000 y 7000 muyeres, miles de cuerpos apaecieron en foses comunes, 450.000 persones foron desplazaes, incluyendo 150.000 qu’hubieron de fuxir caminando cientos de km hacia la Montaña Şengal. A les muertes nel momentu hai de sumar los cientos de fallecimientos por fame, sede y esgotamientu, los achuquinaos pel camín y los desapaecios. Alrodiu de 3000 rapacinos foron esclacizaos, vendíos y forciaos a renunciar a los sos raigaños y a convertise al Islam. La intención yera facer desapaecer a esti pueblu de la hestoria y del presente.
En 2016 descubrióse que munches muyeres Êzidî foren vendies nel mercáu dixital, noticia que foi espardía poles televisiones alemanes NDR y SWR, llanzose una investigación y alcontráronse prebes incriminatories, pero nun se fizo más. Nun hai un númberu esautu de muyeres y neños esclavizaos, nun se desendolcó denguna investigación efeutiva. Entanto’l mundiu enteru reconoz el xenocidiu y los crímente contra la humanidá, Turkia permaneció en silenciu.
#000003
Anguañu, los Êzidî continuen en pelligru poles sos creyencies y cultura, vendios por alcuerdos que nos que nun pueden decidir. Los residentes de Şengal creen los sos conceyos de muyeres y mocedá y tan creando les sos propies fuercies de defensa pa progexese de posibles masacres y recuperar les sos vides. Dende la TJA pidin a tolos países del mundiu que reconozan esti xenocidiu y defendan el drechu de los Ezidi a decidir el so futuru.
#000004